fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Tavoitteenamme yhä parempi opiskelijoiden ohjaus: tietoa toiminnan muutoksista syksyllä 2020 — Jyväskylän yliopiston avoin yliopisto
Avoimen yliopiston opinnoissa saat halutessasi yhä enemmän tukea ja ohjausta. Elokuun alusta alkaen opintoja tehdään samanaikaisesti aloittavissa ryhmissä, joita opettaja opastaa, opettaa ja neuvoo. Moodle-oppimisympäristömme mahdollistaa oppimista ja opiskelijoiden keskinäistä vuorovaikutusta jatkossa aiempaa paremmin. Edelleen joustava ja myös itsenäinen opiskelu on avoimessa mahdollista. Tutustu avoimen uusiin toimintatapoihin!
Avoimen yliopiston toiminnassa tapahtuu muutoksia 1.8. alkaen. Niiden tavoitteena on yhä parempi ohjaus opiskelijoille. Lue muutoksista tarkemmin tästä uutisesta.
Syksy tuo uutta tullessaan avoimeen yliopistoon. Tavoitteenamme on tukea opiskelijoitamme oppimisessa nykyistäkin paremmin. Tämä tarkoittaa tiettyjä muutoksia avoimen yliopiston toiminnassa 1.8. alkaen.
”Ohjaus on jo pitkään ollut JYU avoimen vahvuus, ja opettajakuntamme haluaa edistää sitä aktiivisesti. Hyvä ohjaus tuo tunnetusti hyviä oppimistuloksia ja opiskelukokemuksia. Se on meidän tavoitteemme. Uusi toimintamallimme tukee opiskelijoita tavoitteiden saavuttamisessa”, kertoo avoimen yliopiston johtaja Jukka Lerkkanen.
Mikä muuttuu avoimessa 1.8.2020 alkaen?
Uudet opetussuunnitelmat otetaan käyttöön Jyväskylän yliopistossa (lue tästä uutisesta)
Opiskelijoille on tarjolla aiempaa kattavampaa tukea ja ohjausta – jopa tenttiin valmistautumiseen
Ilmoittautuminen opintoihin tehdään kurssikohtaisesti opintojakson suoritustapaan, eli ilmoittautuessasi valitset tarjolla olevista vaihtoehdoista myös tavan, jolla kurssin teet. 1.8.2020 alkaen ilmoittautuminen tapahtuu avoimen opinto-oppaassa ko. kurssin kohdalla olevasta linkistä, sitä ennen ilmoittautumislinkit löytyvät verkkosivuien puolella olevasta opintotarjonnasta kunkin oppiaineen sivulta.
Opetusympäristömme on Moodle, ja jokaisella suoritustavalla on oma Moodle-työtilansa. Eli jatkossa, kun olet ilmoittautunut opintoihin, mene Moodleen.
Opintojen hinta on lähtökohtaisesti kaikissa opinnoissa 15 euroa / opintopiste
Opiskele silloin, kun on opinnoille sopiva hetki
Elokuun alusta alkaen avoimessa yliopistossa opiskellaan kutakuinkin samaan tahtiin etenevissä ryhmissä, mikä mahdollistaa aiempaa laadukkaamman opiskelijoiden ohjauksen. Ryhmässä opiskelu voi olla vuorovaikutteista opettajan ja muiden opiskelijoiden kanssa, hyvinkin itsenäistä opiskelua tai kaikkea näiden väliltä.
Samalla kun tutustut kiinnostavaan opintojaksoon,
tarkista opintojakson suoritustavat ja tarjolla olevat ajankohdat (tiedot löydät opinto-oppaasta kunkin jakson kohdalta)
valitse tarjolla olevista vaihtoehdoista tapa, jolla haluat suorittaa kurssin
ota huomioon suoritusaika, jonka rajoissa opiskelu tapahtuu ja
valitse ajankohta, jolloin haluat jakson suorittaa ja kirjaa sen ilmoittautumisaika kalenteriisi.
Kun ilmoittautumisaika on ajankohtainen, voit ilmoittautua. Opintoihin ilmoittaudutaan 1.8.2020 alkaen opintojakson suoritustapakohtaisesti. Opintojakson suorittamiseen on yksi tai useampi suoritustapa. Jos suoritustapoja on useita, voit valita sen, joka sinua kiinnostaa eniten tai sopii sinulle parhaiten. 31.7.2020 saakka voit ilmoittautua verkkosivujemme opintotarjonta-osion oppiainesivujen linkeistä.
Lue tarkemmin suoritustavoista JYU avoimessa yliopistossa
Jos sinulla on voimassa oleva opinto-oikeus opintokokonaisuuteen JYU avoimessa yliopistossa ja ilmoittaudut 1.8.2020 jälkeen ko. opintokokonaisuuteen kuuluvan opintojakson suoritustapaan, opintomaksua ei muodostu enää suoritustapaan ilmoittautuessa.
Edelleenkin opintoja on tarjolla ympäri vuoden, ja niihin voi ilmoittautua monissa oppiaineissa lähes jatkuvasti. Jokaisessa oppiaineessa on tarjolla opintoja, joista opiskelun voi aloittaa koska tahansa. Opintotarjontaamme tulee myös uutta ja innostavaa opiskeltavaa. Tästä kerromme tarkemmin kesän ja syksyn aikana, luvassa on muun muassa digimarkkinoinnin kurssi ja liikuntapsykologian aineopinnot.
Suunnittele opintosi, valitse sinulle sopiva tapa opiskella
Opintokokonaisuudet koostuvat tietyistä jaksoista. Jos tavoittelet opintokokonaisuutta, aloita sen suorittaminen oppiaineen ohjeiden mukaisesti.
Opintojen suoritusajat on laadittu niin, että opiskelu niiden rajoissa on mahdollista myös sivutoimisesti vaikkapa työssäkäyvälle opiskelijalle. Silti oman aikataulun suunnittelu opintojen näkökulmasta on tarpeen.
Opiskelu ja opintotavoitteiden eteen työskentely edellyttää suunnittelua. Pohdi siis ensin omaa tilannettasi ja aikataulujasi: Koska on hyvä aika opinnoille? Mitä tavoittelet?
Opintokokonaisuuteen kuuluvat opintojaksot löydät tulevasta sähköisestä opinto-oppaastamme
Merkinnät hyväksytyistä opinnoistasi tallennetaan Korppi-opintotietojärjestelmään
Opintojen suunnitteluun saat halutessasi apua esimerkiksi opintopalveluistamme tai Avoin opinnoille -ohjauspäivistä. Syksyllä luvassa on myös uudenlainen työkalu opintojen suunnitteluun – siitä kuulet myöhemmin lisää.
Opiskelu on suunniteltu jokaisen opintojakson mukaisesti. Valtaosassa opintojaksoista on erilaisia suoritustapoja – eli erilaisia mahdollisuuksia suorittaa kyseinen kurssi. Jos haluat opinnoissasi vuorovaikutusta ja tiivistä ohjausta, valitse opintojen suoritustavaksi lähiopetus tai verkkokurssi. Jos taas opiskelet mielelläsi itsenäisesti, valitset ehkä oppimistehtävän tai tenttivaihtoehdon.
Lue tarkemmin ohjauksen kehittämisestä JYU avoimessa yliopistossa
Kaikki tiet vievät Moodleen: yksi yhteinen oppimisympäristö
Oppimisympäristömme on Moodle, jossa opiskellaan suoritustavasta riippumatta. Kun siis ilmoittaudut kurssille valitsemaasi suoritustapaan, saat samalla pääsyn Moodleen ja opintoihisi. Vastedes oppimisympäristömme mahdollistaa yhä laadukkaampaa opintojen ohjausta sekä myös opiskelijoiden keskinäistä vuorovaikutusta.
Syksyn alusta alkaen voit aina ilmoittautumisen jälkeen siirtyä Moodleen, josta löydät valitsemasi suoritustavan opiskelun ohjeet, tiedot opetuksesta ja sähköiset materiaalit. Sieltä saat myös yhteyden opettajaan ja opettaja sinuun. Tallenna siis Moodle mieleesi ja opiskelussa käyttämällesi laitteelle.
Koppa palvelee vielä osassa oppiaineita niitä opiskelijoita, jotka suorittavat opintoja syksyyn 2020 voimassa olevien opetussuunnitelmien mukaisesti.
Opiskelija on meille tärkein
Vaikka moni asia muuttuu, avoin yliopisto ja sen osaava henkilöstö pysyy – ja on hyvin innoissaan näistä uudistuksista. Toimintaa on kehitetty laajalla joukolla: opettajakunnan, opinto-ohjauksen, opintopalveluiden ja avoimen yliopiston johdon asiantuntemuksella. Kaiken taustalla on JYU avoimen yliopiston linjaukset, joiden mukaan opiskelija on kaiken toimintamme keskiössä.
Opiskelu itsessään on tulevaisuudessa ihan yhtä antoisaa ja mukavaa kuin nyt. Me avoimessa yliopistossa olemme varmoja, että aiempaa parempi tuki, ohjaus ja vuorovaikutuksen mahdollisuus kannustavat ja kannattelevat opiskelijaa eteenpäin. Saatat innostua vieläkin enemmän! Me autamme sinua saavuttamaan opintotavoitteesi.
JYU avoimen yliopiston opintotarjonta
Ohjausta JYU avoimessa yliopistossa
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Tavoitteenamme yhä parempi opiskelijoiden ohjaus: tietoa toiminnan muutoksista syksyllä 2020
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice